Rubens Barrichello
mintha csak síneken száguldana a kockás zászló felé.
Euforikus flessként éltem meg.
Verhetetlen vagyok.
Gyerünk, Rubens!
Öt év után először
Rubens Barrichello Formula–1-es győztes!
Úgy tűnt, Rubens is tényező lett.
Éreztem, ahogy elúszik a bajnokság.
Sokkoló, ahogy Jenson Button, a bajnokság éllovasa rajtolt.
Minden darabokra hullott.
Az a kis maradék reményem is odalett.
Így lehet tökéletesen kukázni az egészet.
A kurva szentségit.
Hova lett a szerencse?
Úgy látszik, feléltem az első hét versenyen.
A többiek gyorsan kezdtek beérni minket.
Jenson Buttont az ág is húzza.
Már nem az ő autójuk dominált.
Míg az első hét futamon egyszerűen nem tudott hibázni,
most semmi nem jött össze neki.
Kettős győzelem a Red Bullnak.
Kezdjük beérni őket. Mindjárt levadásszuk.
Szinte a tarkónkon éreztük a leheletüket.
Attól rettegtünk, hogy elveszítjük a bajnokságot.
BRAWN: A LEHETETLEN FORMULA 1 SZTORI
NEGYEDIK RÉSZ
JAPÁN
Senkit se tévesszen meg a vidámpark óriáskerékkel meg hullámvasúttal.
A szuzukai a világ egyik legjobb versenypályája.
Lewis Hamilton így összegezte a Formula–1 visszatértét Szuzukába:
„itt a legjobb pálya, amin valaha versenyeztem.”
Hajrá, Jenson!
Milyen érzésekkel ment Japánba, arra a pályára?
Szingapúr után
már nem is annyira Rubenstől tartottam.
Autóversenyző
Hanem Sebastian Vetteltől.
Az összes nagy sebességű pályán nagyon gyorsak voltak,
jól tudtuk, hogy őket kell megvernünk.
Azon a pályán nekünk igazából a kárenyhítés volt a cél.
Ez áll a jegyzetemben: „Ordenáré ribillió lett az időmérő.”
Tényleg az lett.
- Jó ég! - Túl szélesen veszi.
Bele fog állni a gumifalba.
Hát, ezt egy kissé odacsapta.
Ebből is piros zászló lesz.
És leszélesedik. Ez nagyot fog ütni.
Ez nem lesz jó. Már megint Kovalainen.
És ki is pördül!
Újabb probléma. Vajon ismét piros zászló következik?
Olyan volt, mint egy színielőadás,
egyszerűen minden szakember a bokszfalnál...
Vezérigazgató
...kikerekedett szemmel meredt erre a pantomimjátékra,
amit színre vittek előttünk.
Kaptunk egy sárga zászlót,
és én nem lassítottam le eléggé, állítólag.
Ott jön Button.
Tele van törmelékkel a versenypálya.
Rubens is ugyanígy járt.
Szerintünk Sebastian sem lassított le,
ő mégis megúszta.
15. VERSENY - JAPÁN NAGYDÍJ 2009. OKTÓBER 4.
Egyre fordulatosabb és vitatottabb fejlemények a bajnokságban.
A rajthelyes büntetések teljesen átírták a rajtsort,
Button bajnoki útja pedig így sokkal rögösebbnek ígérkezik,
négy hellyel indul Barrichello mögül, tizedikként.
Sebastian Vettelé a pole-pozíció.
A japán nagydíj indításakor
Vettel csupán tíz ponttal állt ön mögött.
Autóversenyző
Foglalkoztatta ez akkor?
Nem, a jövő foglalkoztatott.
Teljes gőzzel mentem előre.
Elrajtolt a mezőny!
Odanézzenek, Vettel máris kilőtt.
Button borzalmasan rajtolt ott hátul.
Benne ragadt a mezőnyben.
Kicsit beakadtunk ide, Jenson.
Hát igen, most kicsit be vagyok szorítva.
Oké, Sebastian, most kezdhetsz nyomulni.
Vettelé a leggyorsabb kör 1 perc 34,6-tal.
Valósággal szárnyal.
Sebastian minden körben...
Csapatfőnök
...diktálta a tempót.
Nem értem utol Sebastiant, elhúzott előlem.
Egész futam alatt próbáltam visszaküzdeni magam.
Button jobban jött át a 130 R-en.
Kubica zárni akarta a szöget, ő meg szépen átslisszolt a belső íven.
És aztán jött a sűrűje.
Csak az volt a baj, hogy a következő előzés nem ment.
Button és Barrichello szorosan egymás mögött.
És nagyon közel a... Belülről kinéz Barrichello mellett.
Védekeznie kell.
Párbajoztunk egy jót persze, de azt gondoltam:
„Oké, elbírok vele.”
Nem adtunk csapatutasításokat.
Egy utasítás volt: „ne ütközzetek össze”.
Csapatfőnök
Ott jön Barrichello, Button.
Button nem fogja elvenni a hetedik helyet Barrichellótól.
A baj csak az, hogy amíg ők dulakodtak,
Sebastian megnyerte a versenyt.
Sebastian Vettel életben tartja egyéni világbajnoki esélyeit.
Barrichello a hetedik.
Button a nyolcadik, ám ez a Red Bull napja volt.
Megcsináltuk, fiúk! Fantasztikus.
Nagyon köszönöm! Ez a mi napunk. Ez a mi napunk!
Sebastian sose adta fel a reményt, hogy megnyerheti a bajnokságot,
ez adott egyfajta nyugodt magabiztosságot,
hogy tényleg kihívói lehetünk Jensonnek és az egész Brawn-csapatnak.
Ameddig csak tudtuk, a lehető legjobban befűtöttünk nekik,
nyomás alatt tartottuk őket, hogy feladják, ne sikerüljön nekik.
Autóversenyző
Sebastian Vettelnek fantasztikus hétvégéje volt.
Ráébredtünk, hogy megkaparinthatják előlünk,
és az igazán tragikus lett volna.
Két futammal a bajnokság vége előtt, 16 pontos hátrányban győzött.
Mit gondol az utolsó két futamról?
Küzdeni jöttünk ide. És persze nyerni, ha csak lehet.
EGYÉNI PONTVERSENY ÁLLÁSA JAPÁN UTÁN
Azt mindig is tudtuk, hogy a farkasok a nyomunkba erednek,
mert tudtuk, hogy nem futja majd sokra.
Rubens Barrichello versenymérnöke
Kemény volt.
Belülről látszott a csapatban, ahogy elúszik,
de nem tehettünk semmit.
A gyári csapat mindent megtett, hogy a kevés pénzből
növeljék a teljesítményt.
Versenystratégiai vezető
De a többiek büdzséje a miénkhez képest végtelen volt.
Érezték-e úgy, hogy az is előfordulhat,
hogy mégsem lesz tündérmesébe illő a történet?
Mind így éreztünk.
Kommunikációs menedzser
Senki sem lehetett biztos benne, hogy sikerülhet.
A japán futam után
emlékszik, milyen hangulatban volt?
Eléggé letörten jöttem haza Japánból.
„Még két verseny van hátra.”
Ezt mondogattam magamnak: „Még két verseny.”
Megtartani a bajnoki címet,
aminek hónapok óta egyre csak csökkent az esélye, már...
már Törökország óta.
Az F1-ben vagy nyomást gyakorolsz, vagy nyomás alatt állsz.
Nincs középút.
Kommentátor, korábbi autóversenyző
Az első futamokban ő nyomasztott másokat, aztán fordítva. Ezt kell tudni kezelni.
Miként vélekedett Jensonről mint pilótáról 2009-ben?
Megvolt benne, ami a világbajnoki címhez kell?
Be kell valljam, 2008-ban nem így láttam, mikor közös munkába kezdtünk.
Sokat hibázott, és a 2008-as idény első fele elég vacakul sikerült.
Már azon kezdtem tűnődni: „Vajon Jenson a megfelelő pilóta?”
A Formula–1 története azt sugallja, a világbajnokokban van valami kivételes.
Elnök
Szerintem Button nem állt azon a szinten, mint Schumacher vagy Senna vagy Prost.
Csapaton belül nagyon sokat támogatták,
azt hajtogatták: „Nem látod Jenson igazi arcát.”
Mikortól...
Gyerekként mikor akart először autóversenyző lenni?
Apukám ralikrosszban versenyzett, vagyis részint murvás pályán.
És mindig imádtam vele menni. Odavoltam a motorok hangjáért.
És imádtam a versengést.
John Button tör a második helyre.
Ez az a bizonyos különleges VW.
Button a volánnál. Igen gyors versenyző, egy igen gyors autóban.
Szóval már akkoriban
imádtam a versenyzést, de még nem értettem.
Aztán hétéves koromban
eljött a karácsony, és apukám egy gokartot gurított elő nekem.
Miért kezdtél el gokartozni?
Mert apukámtól kaptam egy gokartot karácsonyra.
Hogy csináltad? Csak nem megírtad a Jézuskának,
- és elhozta neked? - De.
Én meg persze teljesen odáig voltam.
Kicsit meg is szeppentem azért.
- Hétévesen még jó hogy. - Igen.
Beindította, csak úgy, bukósisak nélkül körözgettem vele egy kocsma parkolójában.
Remek móka volt.
Amolyan apa-fia program a hétvégékre.
Majd elmentünk egy pályára, és valaki szólt, hogy:
„Egész gyors a fiú, nevezd be versenyre.”
Így indultam el az első versenyemen.
Onnantól kezdett izgalmas lenni.
- Hány évesen... - Nyolc.
- Nyolcéves volt? - Nyolcéves.
Sok-sok éve autóversenyzek már,
és sose féltem versenyeken.
De így, ezeket az apróságokat nézni félelmetes.
Nem tudom, mi szeretne lenni majd, ha nagy lesz.
Mind a Formula–1-et mondják,
nem tudom, a lényeg, hogy jól érezze magát.
Versenyeztem, és imádtam a vetélkedést.
Átértem a célvonalon, és megnyertem életem első versenyét.
- Már az első versenyén nyert? - Igen.
Apukám mindig odaadóan támogatott,
és karrierem során rengeteg olyan helyzet adódott,
amire visszagondolva, látom, hogy...
milyen mázlim volt, hogy sosem erőszakoskodott.
Kizárták.
Rohadtul nem az ő hibája volt!
Én csak az előírást mondom...
Ha akarnak, fellebbezzenek!
Kis koromban volt jó néhány borzalmas hétvégém.
És az...
Az apukám az akkori furgonunk első ülésén ült,
mostohaanyukámmal, a párjával,
én meg mögöttük feküdtem az ülésen.
Szerintem azt hitte, alszom.
És azt mondta a mostohaanyukámnak:
„Szerintem kevés hozzá.
Nincs meg benne az a különlegesség, ami kéne.”
Én pedig hallottam.
Nekem akkor...
Tizenhárom évesen nagyon betett ez, tudja?
Fájt, borzalmasan fájt.
Az a vicces, hogy most, rágondolva is elérzékenyülök.
Ön szerint hogy értette ezt?
Szerintem akkorra jutottunk el oda, hogy:
„Döntenünk kell, hogyan tovább.
Sok pénzt áldozok erre, pedig pénzünk, az nincs.”
Szóval ez mindenképp fontos pillanata volt a pályámnak.
Ha nem hallottam volna meg, akkor ma talán nem ülnénk itt, úgyhogy...
Jenson, te lettél a bajnok. Milyen érzés babérkoszorút viselni?
Nagyon jó érzés!
- Gondoltad volna, hogy megnyered? - Nem.
És ön, John, mit szól hozzá?
El vagyok ragadtatva. Megkönnyeztem.
APA
Bizony, nagyon örülök. Keményen dolgozott.
Mikor Lewis gokartozni kezdett, Jenson már ott volt.
Akár valami istenség.
- Ott ismerte meg Johnt? - Ott ismertük meg Johnt.
Önök valahogy egy személyben edzők, mentorok
- meg hát támogatók, ugye? - Igen.
John mindig ott volt. Bármi történt, mindig Jenson mellett állt.
Nem ismerek mást a sportban, aki ennyire közel áll...
Lewis Hamilton édesapja
...a fiához szülőként.
Jenson azt mesélte, hogy egyszer az autó hátsó ülésén feküdt.
És hallotta, hogy az apja azt mondja: „Szerintem kevés hozzá.”
A mézesmadzag és a furkósbot.
- Mézesmadzag és furkósbot? - Igen, úgy...
Néha oda kell sózni nekik egyet, nem?
- De. - Tudja?
Biztos nem mondott volna ilyet, ha nem hiszi, hogy nagyon is alkalmas rá.
Különben semmiképp. Motivációs beszédnek szánhatta.
- Igen? - Biztosan.
„Hadd emlékeztesselek: simán gajra mehet az egész.” Tudja?
BRAZÍLIA
São Paulóban a Formula–1 az úr.
Újra otthon, az Interlagos, Brazília.
Rubinho! Rubinho! Rubinho!
Rubinho!
Életben voltak világbajnoki esélyei,
és ezt meg is érezte.
Tudtam, hogy mindent bele kell adnom.
Itt dolgozott az apja. A nagymamája pedig itt lakott...
Ott, az egyes kanyar mögött.
Igazából az volt az első nagy álmom, hogy a pályáról integessek a nagyimnak.
De a hazatéréssel extra nyomás is nehezedett rám,
mert a ferraris időszak óta akkor fordult elő először,
hogy ismét... ismét a bajnoki címért küzdöttem.
Tudtam, hogy 14 pontos hátrányban vagyok,
ám Brazíliában ez még reménytelibbé is válhat.
Rubensnek még volt esélye,
és, tudja,
az én szemszögemből mindegy volt, hogy melyik pilóta győz,
a fő, hogy egyikük győzzön.
Brazíliába kissé félve érkeztem, hiszen Brazíliáról volt szó.
Roppant hazafiasak ott.
Bármit megtennének a sportolóikért.
Úgyhogy tudtam, hogy Brazíliában nekem kicsikét kellemetlen lesz.
És tényleg úgy is lett.
Rubens Barrichello készülődik.
Valahányszor őt mutatják a kijelzőn, éljenzésbe kezd a tömeg.
Vajon Buttont milyen fogadtatásban részesítik?
Tudja, az Interlagos
olyan pálya, ami elvileg fekszik a mi autónknak.
Azt tudtam kihozni a kocsiból, amire számítottam.
Határozottan jobbnak éreztem, mint az előző néhány futamon.
Kicsit nagyobb sebességre tudtuk bírni, versenyképesebbek voltunk.
Ezt most úgy mondja, mintha a harmadik vagy negyedik helyre kvalifikált volna.
Azt is hittem, hogy onnan rajtolunk.
Száraz időben.
Csakhogy nem volt száraz idő. Koránt sem.
A mai napon már a harmadik vihar ostorozza az Interlagost.
Lassan inkább folyómedernek tűnik, mint versenypályának.
Jenson nagyon ideges volt.
Pedig addigra jól bírta az autó az esős körülményeket.
Máskor az ilyen körülmények az erősségemnek számítanak.
Mondhatni, épp az eső az erősségem, nem a száraz idő.
Az a fő, hogy eltaláljuk az időjárási viszonyoknak megfelelő gumit.
De ott ez nem jött össze.
Milyen volt az időmérő?
Állítólag ilyesmi idő volt, talán esősebb.
Az előrejelzés hatalmas esőt ígért.
Ettől nekem a fülemig ért a szám.
Szeretem az esős időt, és ezt tudják is rólam.
Itt az esélyem.
IDŐMÉRŐ EDZÉS
Button magabiztos első körrel kezdett,
és még ez a mostani köre is elmegy.
Nagyon alulkormányzott az autó. Se elöl, se hátul nincs tapadás.
Button a csapattársánál
három másodperccel lassabb kört fut.
Félszeg kör egy világbajnoki cím várományosától.
Igyekszünk a legtöbbet kihozni az autóból, nem könnyű, mert ha az idő változik,
akkor az autó is másképp viselkedik.
A pilótáknak egyensúly kell...
Jenson Button versenymérnöke
...magabiztosság, hogy mindenestül jó kvalifikációs kört futhassanak.
- Itt jön Vettel. - Nem kevés dolga lesz.
Ennek a csapatnak nincs vesztenivalója, viszont annál többet nyerhetnek.
Brazília volt Seb utolsó esélye a bajnoki cím elnyerésére.
Még lehetséges volt,
és őszintén hitt benne, hogy meg tudja csinálni.
Sebastian Vettel pillanatnyilag a 16. helyen áll.
Nem halad előrébb.
Hogy minden verseny közül pont most fussa a szezon legrosszabb időmérőjét,
a bajnokságot eldöntő futamban...
És ennyi volt. Feladja. Kiáll.
Emlékszem, Sebastian teljesen kikészült.
Most aztán kicsit sem örül.
Kiveszi, kirakja a kormányt. Vajon mit fog megrugdosni odabent?
Nagyot csalódtunk. De tudja, Sebastian is hibázott párszor.
Mi, a csapat is jó párat hibáztunk,
és ennek ára volt, tudja? Igen nagy ára.
Sebastian, mennyire volt nehéz?
Mintha nem is a pályára, hanem egy medencébe léptem volna.
Nyilván hatalmas csalódás ez.
Sokkal jobb lenne az elejéről rajtolni, de nem így alakult,
ilyen az élet, ez van.
És persze a holnapi rajthoz már késsel a fogunk között állunk,
és megtesszük, amit csak tudunk.
Mikor Vettelnek rosszul sikerült az időmérője,
kezdtük azt hinni: „Talán mégsem lesz ez olyan nehéz.”
Csakhogy ez a magabiztosság rosszul is elsülhet.
Itt jön Jenson Button.
Kisütött a nap.
Gyorsan fel fog száradni a pálya.
Körről körre.
Továbbra is extrém esőgumival megy.
Vajon elszámította-e magát Button?
Nagyon kínlódtam.
Hiszen a gumihőmérséklet a lényeg,
próbáltam agresszívabban vezetni,
de bármit is tettem, semmi nem vált be.
Messze nincs meg a bejutó ideje.
Bizony. Hajjaj, Jenson!
Számtalanszor újraéltem, és mondogattam: „De miért nem hívtam be? Miért nem?”
Alighanem ha kisebb rajtunk a nyomás, jobban teljesítettünk volna.
Jön föl a dombra.
Az utolsó kanyarok, még egy roham.
Nem lesz elég. Nem.
Jenson Button csak a tizennegyedik leggyorsabb.
Azt a mindenit!
Nem lehetett könnyű odakint. Meséljen a kvalifikációjáról.
A szakasz elején nagyon alulkormányzott volt az autó,
mikor a pálya már nem volt olyan vizes, mint az előző szakaszban.
Semmire se mentem az autóval.
Aztán a harmadik körben elfogytak a hátsó gumik, ennyi volt.
Azt hiszem, hiba volt, hogy nem tettük föl az átmenetit a végén.
Ez kinek a döntése volt?
Hát, mindannyiunké. Ez csapatmunka, nem igaz? Szóval...
Csúnyán elcsesztük.
Rosszkor adtunk alá rossz gumikat,
sokkal hátrébb került a rajtrácson, mint kellett volna.
Egyedüli vigaszunk, hogy Sebastian is hátul volt.
Ez Rubens Barrichellónak jöhet igazán jól,
a világbajnoki esélyesek közül már csak ő maradt bent.
Megvan hozzá a tempód, Rubens.
Lila lett az első szektorod. Nagyon gyors vagy.
Vettem.
Végig kellett néznem,
mivel én hamar kiestem az időmérőből,
nézhettem a kvalifikáció utolsó szakaszát.
És néztem Rubens köridejét,
és látom, hogy a szektorideje lila lett,
vagyis mind közül övé a leggyorsabb. Lila.
Én meg csak: „Ez most komoly?”
Ki tudja-e vajon tartani?
Rubens Barrichello hazai pályán.
Öt éve nem volt pole-pozícióban, de most jön!
Barrichello tudja, milyen idő alá kell mennie, és megvan!
Kilenc század másodperccel!
Rubens Barrichello megfelelt a kihívásnak!
Szenzációs!
Örülhetnek a brawnos szerelők.
Összeszorult a szívem.
Tudtam, a bajnokságban előnyben vagyok,
de ez... ez hatalmas csapás volt.
A legnagyobb kör. Ez volt a legjobb köröm Brazíliában.
- Tökéletesen telibe trafálta, mint... - Igen.
Bizony, az egy...
Elképesztő kör volt,
és emlékszem, a közönség elkezdett... őrjöngeni.
Úgyhogy az... nagyon jó volt.
Megelevenedett a lelátó.
És Rubens Barrichello remekel, míg Jenson Button senyved.
Fölraktam a fülest,
úgyhogy hallottam, mi megy a rádióban.
És Jock Clear beszólt a rádióba.
Gyönyörűségem! Megvan a P1 Brazíliában, haver!
Első rajthely Brazíliában.
Jenson Button a 14. helyen.
Sebastian Vettel a 16. helyen.
Most merre vagytok?
Ez annyira... torokszorító volt.
Hogy Jock ilyet kimondjon nyíltan,
az... az azért meglepett, és baromira fájt.
Nekem az isteni volt. Rettenetesen élveztem.
Ez volt az a futam, ahol nagyon rá kellett vernünk Jensonre,
erre mi az elejéről rajtolunk, ő meg a 14. helyről.
Ezen a ponton már nehéz csupa előzékeny, sportszerű magatartást elvárni.
Egyre kevésbé működtünk együtt Jockkal,
tudván, hogy itt a lehetőség megnyerni a bajnokságot.
Valami egészen óriási!
Ezt add össze! Brazíliában P1-es hely.
Rakjad neki, bébi!
Rubens egész rendkívüli volt.
Brazíliában mindig is jó volt,
és meg kell adni, élete legjobb köre volt.
Kevés ilyet láttam életem során, ez az egyik.
- Igazán? - Igen.
Valósággal túlszárnyalta az autót.
Rubinho! Rubinho! Rubinho!
Őrjöngenek a brazilok: „Rubinho! Rubinho!”
Ha a világbajnoki címre tör,
ezen az utolsó előtti versenyen a lehető legjobb úton jár felé.
De csodás pole-pozíció volt.
Az egyik legjobb első rajtkockám, amit csak elértem,
a közönség pedig nem tágított a pályáról.
Mind ott voltak,
ünnepeltek, és ez még különlegesebbé tette az egészet.
A csapatom is baromi boldog volt.
Bár a csapat egy részét nyomasztotta is, mert Jenson viszont nem ért el jó helyet.
Meg voltam lőve.
Ez volt a mi nagy esélyünk,
és a Formula–1-ben sosem lehet tudni, mikor kapsz esélyt legközelebb.
Futamot nyerni sem, nemhogy bajnokságot.
Úgyhogy elég nagy nyomást helyeztünk magunkra,
én magam legalábbis mindenképp.
Mikor elérkezik a szombat este, a nyomás is a csúcspontjára hág.
Körülveszi az embert a családja és a barátai.
Nyugodtan telik az este.
De el kell érni egy adott pontszámot a világbajnoki címhez.
Kételkedni kezd magában az ember.
Bementem egy étterembe,
erre a vendégek fújolni kezdtek.
Bementem az egyik étterembe,
és mikor jöttem kifelé, néhány brazil újságíró
felállított egy létrát az étterem bejárata elé.
Ha Button átsétál a létra alatt, szembe kell néznie varázslatunkkal.
Tán karambolozik, kikap Rubenstől.
Balszerencsét hozó létrát?
Igen. Hogy átmenjek a létra alatt.
Button! Átmegy a létra alatt! És átment!
Annyira rossz passzban voltam...
Ki kellet volna röhögni.
- Érti, ugye? - Igen.
De nem röhögtem ki, hanem konkrétan begurultam tőle.
Felhúztam magam.
Nincs menekvés.
Nézzék, nézzék! Jenson Button most távozik.
Nagy a várakozás. Két kijárata van a helynek.
És ebből biztosan tudtam, hogy meggyötört a dolog.
És apukám látta rajtam.
Be a kocsiba, és visszamentünk a hotelbe,
négy-öt percnél nem volt messzebb.
Jenson Buttont megátkozta a tévéműsorunk. Át a létra alatt, és megint ráült az átok.
Odamentünk a lifthez, mindenkitől elbúcsúztunk.
Magamra kellett maradnom kicsit.
És apukám elkapott, hogy:
„Nem, mi most... felmegyünk a bárba.”
Beültünk a hotel bárjába, és konkrétan kikért nekem egy sört,
pedig amúgy nem söröztem.
De hozott egyet, és azt mondta: „Szerintem most rád fér egy sör.”
Azt nem tudom, hogy John mit mondott Jensonnek,
csak hogy én mit mondtam volna.
Mégpedig azt, hogy:
„Emlékszel, hogy 1994-ben is így jártunk?
Emlékszel, '98-ban is ez történt?
Emlékszel, mikor 11. rajthelyről nyertél futamot?
Mondtam, hogy menni fog.”
Azt mondta: „Ne feledd,
senki se hitte, hogy győzni fogsz.
Senki se hitte, és hatot mégis megnyertél az első hétből.”
Emlékeztetett mindazokra a versenyekre, amikért nagyon meg kellett küzdenem.
Azt mondta: „Meg fogod nyerni a bajnokságot.”
Aztán jól megölelgettem.
Meg sem ittam a sörömet. Egy korty után letettem.
Elmentem aludni.
Úgy jött be vasárnap reggel, mint akit kicseréltek.
Nem tudom megmagyarázni.
Csak úgy belibbent,
és azt mondta: „Ne aggódj, ma megcsinálom.”
Nem valami nyegle megjegyzés volt, hanem: „Alaposan szembenéztem magammal.
Értem, hogy mi a helyzet. A mai nap az én napom lesz.
El az utamból.”
Jenson a 14. helyről rajtolt.
Ön pole-pozícióból.
Ötödik helyen kellett beérnie, hogy bebiztosítsa a bajnoki címét.
Gondolta, hogy sikerül?
Megfordult ez a fejében?
Nem. Ez... Ez meg sem fordult a fejemben.
Rubinho!
Le kellett lazulnom, és a saját dolgommal törődnöm.
Mindig is a magam dolgával törődtem.
Egyszerűen... Bumm! Tudtam, hogy meg tudom csinálni.
Tökéletes volt.
Ez volt az a futam, ahol nagyon rá kellett vernünk Jensonre,
hogy versenyben maradjunk.
Erre mi az elejéről rajtolunk, ő meg a 14. helyről.
Ez valami fantasztikus.
Stratégaként tudta, Jensonnek ötödik helyen kell végezni.
Így van. Legalább, igen.
Matematikailag kijött?
Matematikailag lehetséges volt.
De akkor is a pilóta aznapi teljesítményén múlik.
Akkor is mások autóin kell átjutniuk odáig.
16. VERSENY - BRAZIL NAGYDÍJ 2009. OKTÓBER 18.
Három versengő fél, egyetlen küldetés.
Anglia Jenson Buttontól várja.
Brazília Barrichellótól reméli, legfőbb ellenfelétől.
Németország pedig Sebastian Vettelnek szurkol.
A 14. rajthelyről indult.
A csapattársa az első kockáról.
El se lát odáig, annyival előrébb van.
Mit érzett abban a pillanatban?
Brazíliában más a rajt, mint a legtöbb pályán,
mert a 14. helyről egy emelkedőre néz fel az ember.
A fékpedált is be kell nyomni, nehogy visszaguruljunk a rajtból.
Így még rosszabb a helyzet, mert fogni kell az autót,
mikor kialszanak a lámpák, a gázzal, lábbal a féken,
közben eltalálni a kuplung fogáspontját.
A pole-pozícióból rajtolva neki kellett ugrani, és kész.
Láttam, hogy teljesen begőzölt a publikum.
Hallani nyilván nem hallottam,
de attól még látszott a lelkesedés.
De rajtam volt a nyomás, hogy el...
Hogy teljesítenem kell, muszáj jól kilőnöm a rajtból.
Elindult a brazil futam!
Barrichello igyekszik betapadni, és jól rajtol el.
Egyenesen le...
Räikkönent figyeljék, ahogy áttör!
De Barrichellónak szól az ováció!
Elérkezett az első kör.
Nyolc autót kellett megelőznie.
Felengedtem a kuplungot, és ráadtam a gázt,
először azt hittem: „Nem is rossz. Nem rossz rajt.”
Átértünk a hármas és a négyes kanyaron, aztán ment minden a levesbe.
Ott baj van. Ez Sutil és az egyik Toyota!
Jarno Trulli volt az?
Drámai fordulatok már a brazil nagydíj első körében!
Hű, Alonso is kapott egy isteneset!
- Káosz. - Káosz.
Ott igazából csak menekülni lehetett a hentelésből.
Biztonsági autó, Jenson. Biztonsági autó.
Jensont idén szólíthatjuk Mázlinak,
ügyesen kijutott abból a húsdarálóból, az biztos.
Button így bekerült az első tízbe.
Kijött a biztonsági autó.
- Mindenkit összeterelt. - Megint.
Barrichello azt remélte, elhúzhat.
Rajta nem segített volna, kiváló hír viszont Buttonnak.
Odavoltam, hogy ez milyen remek. Előrébb kerültünk.
Mintha újrakezdődne a futam.
Bejött a biztonsági autó.
Romain Grosjean volt előttem,
és muszáj volt akcióba lépnem.
Grosjean nagyon fogná a szöget.
Kinézek a belső íven.
Marad mellettem a külsőn.
Buttonnak esélye sincs,
de máris jön vissza belülről. Sikerül neki?
Fej-fej mellett mentünk
a következő balkanyarban.
De aztán kívülre kerültem a hosszú jobbosban,
mondom: „Ezt csak végig kell vinnem.”
Most meg Grosjean jön vissza belülről, ahogy átérnek a dombon.
Gyönyörűen mozdult Button. Befurakodott.
Ez volt számomra az a pillanat, mikor azt gondoltam:
„Meglesz ez. Meg tudjuk csinálni.”
Adjad neki, Jenson! Így kell ezt!
Mire én: „Igen, Shov! Kezdődik!”
Button a pontszerző helyért. Nakajima a következő.
Le kellett nyugodnom a bokszfalnál, mert ahogy sorra előzgette az autókat,
kezdtem kissé elragadtatni magam, pedig nem szoktam,
mert nem annyira... a stílusom.
Hogy mikor ragadja magához a kezdeményezést a bajnok? Hát íme.
Előtte fordul el, belül tud maradni.
Jenson Button elmegy mellette!
Ment, mint a karikacsapás.
Instruálni se kellett. Legfeljebb azt mondtuk:
„Ne rizikózz fölöslegesen, csak hozd haza a kocsit.”
De Jenson nagyon zökkenőmentesen haladt. Körbesiklott, mint kés a vajban.
Hetedik kör, már alig kapok levegőt.
Nagyon agresszív Button, nagyon szépen csinálta.
Oké, itt most jó helyen vagy, Jenson.
Utolértem Kobayashi Kamuit,
és őt hihetetlenül nehéz volt megelőzni.
Próbáltam balról, jobbról. Mindenhogy próbáltam körbeautózni.
Megint jön Button, Martin.
Kobayashi mellett jön el belülről!
Benéztem bentről, fogta az ívet. Kívülről mentem, visszajött mellettem.
Lélegzetelállító, amit Jenson Button művel.
Bazi nehéz volt, és tovább tartott a kelleténél.
- Sikerült neki. - Button átbújt.
Csak átjutott. Így Jenson Button feljött a hetedik helyre.
Amint kijöttem a kanyarból, nyúltam is a rádióért.
Nyomás! Nyomás!
Oké, most küldjed.
Aztán üldözőbe vettem a következő autót.
Akkor úgy éreztem, semmi nem állíthat meg.
Csak úgy suhant előre a helyezéseken át, szép tisztán, agresszívan,
parádésan hozott mindent, mintha más valaki lenne.
Button előtt most megnyílt az út.
Közben az élen Barrichello gyűjtögeti a leggyorsabb köröket.
A közelében sincs senki Rubens Barrichellónak.
A kerek világon nem létezett jobb, mint azt az autót vezetni ott.
Nincsen más, csak én, az Úristen meg a pálya, aztán bumm-bumm-bumm!
Még három kör a kiállásig.
Jó a tempó. Így tovább, kelleni fog.
Ismét Button autójában ülünk. Jön föl az emelkedőn.
Rubens mennyit megy?
Jelenleg 3 perc 04-et. A tiéd 3 perc 10.
És mit megy Vettel?
Christian Horner és Sebastian Vettel nem adta fel.
A Red Bullnak mindkét bajnoki címre esélye volt,
és Vettel rendkívül közel is járt hozzá.
Úgyhogy tudták, hogy a végsőkig folyik a küzdelem.
Vettel pályázik ott a füvön a hatodik, hetedik helyre?
Itt a Ferradura, a patkó, de megcsinálja!
Szép munka, Sebastian. Mindenkit le fogsz lépni magad előtt.
Értettem.
Sebastian nem csak arra szomjazott, hogy az F1-ben legyen, versengeni akart.
Parádés köridőket futott.
Nem érdekelt, hol áll Vettel vagy Jenson, csak az esélyemet tartsam életben.
És itt volt, ezen az egyenesen,
hogy... hogy láttam, ahogy beér Lewis.
Kívül akartam maradni,
de aztán volt némi félreértés.
Ez közel volt!
És Hamilton megelőzi.
Már csak ez hiányzott Barrichellónak.
Épphogy összeértünk,
és az első szárnya elkapta az abroncsomat.
Defekted van, Rubens.
Bal hátsó. Defekt a bal hátsón.
Teljes a kétségbeesés a Brawn bokszfalán.
Onnantól összecsaptak fölötte a hullámok.
Rubens lehorgasztotta a fejét, érezni lehetett, hogy: „Püff neki.”
Ennyi volt. Még ez is.
Boksz, boksz, állj ki!
Nem így kellett volna történnie, mert ezek után
már csak küszködtem, tudtam, hogy ki kell állnom.
Pole-ból indult. Győzelmet remélt.
Most úgy tűnik, még a dobogóra sem ér oda.
Rubens Barrichellónak elillantak az esélyei.
Ekkor ért véget az álom.
És míg a garázs egyik fele Rubens Barrichello kerekeit cseréli,
a garázs másik fele bizton reménykedni kezdhet.
Button pontosan azt teszi, amit tennie kell. Ötödik hely.
Hét kör van hátra, Jenson.
Onnantól jó hosszú lett a verseny.
A valaha volt leghosszabbnak éreztem.
Eszméletlen, mi minden játszódik le ilyenkor fejben,
pedig egy F1-es autó hihetetlenül zajos.
Zörög, minden éktelenül hangos, de észre se lehet venni.
Normál esetben csak az út van meg én, de amint agyalni kezdek, akkor...
Így lehet a bajt előidézni.
Fiúk, minden rendben a motorral? Rendben a motor?
Vegyek vissza kicsit?
Minden jónak tűnik, Jenson.
Vettem.
Csak be kellett érnie valahogy.
Kezdtem visszaszámolni a köröket Jensonnek.
Jenson, négy kör van hátra. Négy kör.
Máskor nem szoktam,
de azt hiszem, csak magamat akartam megnyugtatni.
- Visszaszámolni? - Nagyjából...
- Öt. - Igen.
- Négy. - Úgy húsz körül kezdhettem.
Még három kör.
Shov, nem kell a visszaszámlálás.
És ez, kérem szépen, egy világbajnoki kör Jenson Buttonnak.
Innentől autóversenyzőből átváltozom
Formula–1-es világbajnokká.
Az a futam az egész karrieremet magába foglalta.
Cirkáltam befelé az utolsó kanyarokban, csak úgy kiélveztem a Brawnt,
örültem az autónak, amiben ültem, és annak, amit elértem benne.
Kijöttem fölfelé az utolsó előtti kanyarból,
váltogatva fölfelé, aztán megláttam a kockás zászlót.
És íme, itt jön Jenson Button, a 2009-es világbajnok!
Micsoda megkönnyebbülés! Micsoda öröm! Hát eldőlt végre!
A Brawn nyerte a konstruktőri bajnoki címet.
Button az egyéni világbajnok.
A tegnapi kvalifikáció után elhinni is alig merik,
de mégis sikerült neki.
Világbajnokok!
Egyszerre sírtam, és nevettem,
aztán pedig... Bocsánat, Freddie Mercury...
Világbajnokok vagyunk! Világbajnokok!
Aznap világbajnok lett.
És szerintem világbajnokhoz méltón versenyzett.
Ross szerint világbajnokhoz méltót nyújtott.
Ha arról a kicsi extra valamiről van szó...
ami bajnokká tehet valakit,
azon a napon Jenson Button megtestesítette ezt.
Az ilyen napokon mutatkozik meg igazán ezeknek a pilótáknak a valódi rangja.
A rengeteg gokartozással
és Formula–4-gyel töltött év...
Végül néhány órában sűrűsödik össze,
vagy akár csak néhány percben,
Brazíliában, sok-sok évvel később,
ahol valakinek vagy sikerül, vagy nem.
És Jenson igazi, méltó bajnokká vált.
Gratulálok, fantasztikus.
Hát ez...
Ha a második felében a nehezebb úton is, de csak meglett. Fantasztikus. Szép volt.
Köszi, Ross! Milyen érzés világbajnok csapatot vezetni?
Hát igen.
Nagyon megható.
Akkor...
Amúgy nem igen szoktam elérzékenyülni a bokszfalnál,
de akkor tényleg nagyon elérzékenyültem.
Egy csapásra elmúlt Ross higgadtsága.
Nagyon elérzékenyült, és ezt...
jó volt hallani, hisz nem csak az egyénit nyertük meg.
Megnyertük a konstruktőri világbajnokságot is.
Nos, Ross, hadd gratuláljak! Hogy érzi magát?
Időbe telik még, mire felfogom.
Eltart egy darabig, mire...
Azért különleges, mert az ön neve áll az ajtón?
Különleges, nagyon különleges.
Jól vagy? Gratulálok!
Mikor a futam véget ért, percekig nem tudtam beszélni Ross-szal.
Bementem a garázsba, és láttam...
Ross Brawn felesége
...de tengernyi embertömegben,
fotósok, újságírók, csapattagok között.
Ki kellett várnom, míg rám is sort kerít.
Emlékszem, amikor kiszálltam,
ugráltam az autón, és így csináltam.
És ujjongott a tömeg.
És végre felszabadult.
A győztesnek kijáró tisztelgés, ami oly sokat jelent neki.
Annyira jó volt hallani.
Aztán odajött Rubens.
Megöleltem Rubenst, és...
tudja, én röpdöstem örömömben, mégis átéreztem az ő fájdalmát.
Emlékszem, kiszálltam a kocsiból, és odamentem megölelni a barátomat.
Tudja, néha meg is feledkezik róla az ember.
Akkora nagy a vetélkedés,
de akkor is szerettem őt, barátként is és mindazért, amit együtt elértünk.
Jenson, mesélje el, milyen érzés!
Ön a világbajnok.
Egészen elképesztő, tudják?
Főleg azután... Na, már a hangom is elment.
Az utóbbi jó pár versenyemért is kárpótol ez a futam.
Annyira óriási volt ez a verseny, és...
Világbajnok vagyok, bébi! Klafa!
Ennek a futamnak ez járt!
A csapat a garázsban ünnepelt.
Keserédes érzés volt? Vagy inkább...
Keserédes volt, igen.
Bementem a szobámba a csapat elől, és a szememet is kisírtam.
Tudja, az egyik nagy álmom akkor veszett el számomra,
pedig megvolt rá az esélyem, úgyhogy nagyon sajnáltam.
De az a tíz perc ki is tisztított,
és utána én is csatlakoztam az ünnepséghez.
Óriási volt a hacacáré.
És azt hiszem, ez valamennyire az egész bokszutcára is átragadt.
Végül is...
a jók győzedelmeskedtek.
Jenson!
- Jenson! - Jenson!
Tiszta szívből gratulál a Brawnnak és Jensonnek?
Nagyon is. Hisz Jensont tízéves kora óta ismerem.
Igazán méltó a bajnoki címre, és népszerű bajnok is lesz.
Világbajnokságot nyerni rettentő nagy dolog.
És hogy így sikerüljön nekik, amennyi kihívással szembenéztek,
az istentelen nagy teljesítmény.
Úgyhogy megemelem a kalapom Ross előtt és Jenson előtt mindazért, amit elértek.
A Brawn tényleg egy csoda volt.
Kétségtelenül.
Különleges év volt 2009,
mert ilyesmi még sohasem történt. Soha.
Örültem Ross sikerének.
Mondhatom: „Le a kalappal.”
Véleménye szerint Ross Brawnnak
világraszóló szerencséje volt ezzel a csapattal,
vagy ő volt ennyire talpraesett?
Vezérigazgató
Szerintem a legtöbb sikeres ember szívesen gondol magára zseniként,
és szerencsések vagyunk.
És szerintem vele is így történt.
Történetesen jókor volt jó helyen.
És meg is ragadta az alkalmat.
Igen! Győztünk, bébi!
Megláttam apukámat a rózsaszín ingében.
Odaszaladtam, és megöleltem, ő meg nem engedett el.
Azt mondta azért, mert én sírtam, de ez baromság.
Azért volt, mert ő bömbölt a vállamon,
és nem akarta, hogy meglássák.
Igazi brithez híven.
Beszélt már vele? Volt alkalma megölelni?
De mennyire, megölelgettem.
Mi odabent zokogtunk, ő meg az autóban zokogott a rádión.
Persze nem rám ütött, őt kemény fából faragták.
- Menjen vissza hozzá! - Jó.
Köszönjük szépen! Köszönöm.
A világot jelentette, hogy ezt megoszthattam vele.
Hát ezért csinálja az ember.
Ezért a kapcsolatért...
ennek a diadalnak a beteljesítéséért.
És mindezt a gokartos kezdetektől vele együtt vittük véghez,
megannyi nehézségen át a világbajnoki címig.
Maga a valóra vált álom!
Nagyon különleges élmény volt.
Azt kívánja az ember, bár tovább tartott volna az a pillanat.
Említette korábban azt a pillanatot, mikor kis korában, az autóban
hallotta, ahogy az apja azt mondja: „Szerintem kevés hozzá."
Onnan eljutni az ölelésig.
Mintha azt mondaná: „Mégis megcsináltad.”
Ez...
A pályám során apukám mindvégig ott volt a háttérben,
és az eszembe se jutott soha, hogy neki szeretnék örömet okozni a versenyzéssel.
Sose gondoltam, hogy az ő kedvéért kéne teljesítenem,
hogy elég jónak tartson.
Pedig alighanem így volt.
Igenis arra vágytam, hogy elég jónak tartson.
Szóval a verseny után megölelni, az tényleg a világot jelentette.
Voltaképp azt éreztem, hogy:
„Ezt magamért tettem, de ugyanennyire érted is,
hogy lásd, mire vagyok képes.”
Ez az!
Hajlandó volt bárki elhagyni a garázst?
Egyáltalán...
Nagy sokára, át egy másik partiba.
Világbajnokok! Világbajnokok!
Elfoglaltunk egy szórakozóhelyet.
Ott volt az egész csapat, mindenkit szívesen láttunk.
Nagyjából egy órát töltöttem ott.
Pacsiztam mindenkivel, gratuláltam mindenkinek.
Olyan hosszú volt a szezon.
Aztán eljöttem.
Kicsit túl sok volt az egész.
Visszamentem a hotelszobámba, és csak ücsörögtem egymagamban pár órát,
átgondoltam, mit is értem el.
Alighanem a két óra javát végigbőgtem.
Visszapörgettem, hogy mi mindenen mentem keresztül,
az áradó örömöt és a hullámvölgyeket,
míg végre átértem a rajt-célvonalon, és megláttam a kockás zászlót.
BRACKLEY, ANGLIA
recepció vendégparkoló
Hát megérkezett!
Az új, 2009-es Formula–1-es világbajnok,
Jenson Button!
Igen!
Elképesztő volt visszatérni Brackley-be a csapathoz.
Fogalmam sincs, mit mondjak nektek,
mert elértük, amit célul kitűztünk.
Nem hinném, hogy valaha utánunk csinálja bárki.
Tényleg tündérmese.
Köszöntsük hát poharunkat saját magunkra!
Köszönöm szépen.
Látni, mennyire örülnek a srácok,
mindazon érzelmeket, amiket átéltek,
azt se hitték volna, hogy az állásuk megmarad,
ehhez képest F1-es vébét nyertek.
Hát ilyen nincs.
Álmainkban. De a valóságban sose.
De mégis.
Egész karrierem hátra lévő részében
azt az érzést akartam újraélni.
De nem lehet.
Ilyen érzést egy emberöltő alatt egyszer lehet megélni, semmit se tehetünk többé,
bármilyen sikereket is érjünk el,
ami azt az érzést visszahozhatná.
A Brawn GP fantasztikus időszaka volt a karrieremnek.
Hálás vagyok, hogy megtörtént,
és sosem fogom elfelejteni azokat, akik mindezt lehetővé tették.
Ez nem csak a Formula–1-ben volt kivételes.
Nem is csak bármely sportágban.
Különlegesen kivételes volt.
És... És ezt senki sem veheti el tőlünk.
Fantasztikus volt, hogy ennek a részese lehettem.
VILÁGBAJNOKOK
Annyira tiszta volt az az év,
annyian gürcöltek együttes erővel...
Sportigazgató
...a csapatmunka élő bizonyítékaként, mert mindenki túltett önmagán.
Mindenki átérezte, mi a tét.
Nincs elég emberünk. Se elég pénzünk.
Más nem végzi el, nekünk kell megtenni.
Méghozzá mosolyogva.
És szerintem ez a dolog tanulsága,
hogyha közösen mindannyian együtt dolgozunk,
akkor sikerülhet.
Olyan nagyságrendű esemény, mint az olimpia vagy a focivébé,
csak nem négyévente rendezik,
hanem évente, minden második héten.
Ehhez adódnak még a szerteágazó anyagi részletek,
az igen sokrétű technikai bonyodalmak,
és az is, hogy a vetélytársak itt valósággal egymás torkának esnek.
Ez egy egyedülálló szint.
És ez az, amitől a Brawn-sztori annyira valószerűtlen.
Soha többé nem fog ilyesmi megtörténni.
- Tényleg? - Szerintem nem.
Tudja, nincs olyan...
Gondoljon bele, mennyi fura körülmény játszott össze...
Én nem... Nemigen tudok elképzelni olyan helyzetet, hogy újra megtörténjen.
Milyen érzés fűzi az érméhez?
Motorsportért felelős vezető
Nehéz, ugye?
Nehéz, ne?
Nem hoztunk helytelen döntést.
Ha a csapat felbomlik,
akkor 700 igen magasan képzett mérnök odalett volna.
Így hát ez az érme felbecsülhetetlen értékű...
Nehéz ezt angolul kifejezni.
Akkor japánul.
Sok minden megesett annak idején...
de végül minden a helyére került.
A BRAWN GP AZ EGYETLEN FORMULA–1-ES CSAPAT,
AMELY INDULÁSA ÉVÉBEN ELNYERTE AZ EGYÉNI ÉS A KONSTRUKTŐRI BAJNOKI CÍMET IS.
A 2010-ES IDÉNYRE A MERCEDES AMG MEGVETTE, ÁLLÍTÓLAG MINTEGY 130 MILLIÓ FONTÉRT.
A FORMULA–1 TÖRTÉNETÉNEK EGYIK LEGSIKERESEBB CSAPATA VÁLT BELŐLÜK.
A BRAWN GP CSAPATÁNAK SZÁMOS TAGJA A MERCEDESNÉL MARADT.
TÖBBSÉGÜK MA IS OTT VAN.
NICK FRY KÉT ÉVIG FOLYTATTA A MERCEDES AMG F1 VEZÉRIGAZGATÓJAKÉNT.
JELENLEG A MCLAREN APPLIED ELNÖKE.
BARRICHELLO 2009 VÉGÉN ELBÚCSÚZOTT A BRAWN GP-TŐL,
ÉS A WILLIAMS CSAPATÁHOZ IGAZOLT.
2012-BEN VISSZATÉRT BRAZÍLIÁBA, A MAI NAPIG IS OTT VERSENYEZ.
JENSON BUTTON 2009 VÉGÉN MEGVÁLT A BRAWN GP-TŐL.
HÉT IDÉNYEN ÁT VERSENYZETT A MCLARENNÉL,
MAJD 2017-BEN VISSZAVONULT A FORMULA–1-TŐL.
JOHN BUTTON EGY KIVÉTELLEL A FIA ÖSSZES FUTAMÁN JELEN VOLT
EGÉSZEN 2014-BEN BEKÖVETKEZETT HALÁLÁIG.
ROSS BRAWN 2013-IG FOLYTATTA A MERCEDES AMG F1 CSAPATFŐNÖKEKÉNT.
ROSST 2017-BEN A FORMULA ONE GROUP ÜGYVEZETŐ IGAZGATÓJÁNAK,
MOTORSPORT- ÉS TECHNIKAI IGAZGATÓJÁNAK NEVEZTÉK KI,
MAJD 2022-BEN VISSZAVONULT A SPORTÁGTÓL.
A feliratot fordította: Speier Anna